**СЪОБЩЕНИЕ**

Във връзка с обилните валежи и последвалите наводнения на територията на общините Камено и Бургас, бяха извършени проверки на централното водоснабдяване на засегнатите населени места. **Нарушено е водоподаването в с. Черни връх и с. Полски извор, а водата в с. Тръстиково е видимо замърсена.**

Взети са проби от питейната вода, подавана във водопроводната мрежа на с. Ливада, с. Русокастро, с.Тръстиково, с.Константиново, с.Равнец, с. Братово, с. Твърдица и от кв. Долно Езерово, кв. Горно Езерово и к-с Меден рудник на гр. Бургас. При установяване на отклонения, населението ще бъде уведомено своевременно.

РЗИ-Бургас препоръчва на жителите на засегнатите населени места, след възстановяване на централното водоснабдяване в населеното място, да не употребяват водата за питейни нужди в рамките на 24 до 48 часа.

26.10.2017г.